
Comisia pentru Buget,

Finanţe şi Bănci
Bucureşti,  18.10.2017
Nr. 4c-2/877
PLx. 299/2017
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra propunerii legislative pentru modificarea şi completarea Legii nr.227/2015 privind Codul Fiscal, transmis spre dezbatere în fond cu adresa nr. PLx.299 din 25 septembrie 2017, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE

Viorel ŞTEFAN

Bucureşti,  18.10.2017   
Nr. 4c-2/877
PLx. 299/2017
Comisia pentru Buget,

Finanţe şi Bănci
RAPORT
asupra
propunerii legislative pentru modificarea şi completarea Legii nr.227/2015 privind Codul Fiscal
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanțe și bănci a fost sesizată, spre dezbatere în fond cu propunerea legislativă pentru modificarea şi completarea Legii nr.227/2015 privind Codul Fiscal.

Conform prevederilor art.75 din Constituția României și ale art. 95 din Regulamentul Camerei Deputaților, republicat, cu modificările şi completările ulterioare, Camera Deputaților este Cameră decizională.

Propunerea legislativă a fost avizată favorabil de către Consiliul Legislativ. Comisia pentru drepturile omului, culte şi probleme cetăţeneşti şi Comisia pentru egalitate de şanse pentru femei şi bărbaţi au avizat negativ. Guvernul nu susţine adoptarea propunerii legislative.

 
Propunerea legislativă supusă dezbaterii are ca obiect de reglementare  reducerea cotei de contribuţie de asigurări sociale datorată de angajator şi angajat, reducerea cotei de contribuţii pentru concedii şi indemnizaţii, reducerea cotei de impozitare a venitului, reducerea cotei de impozitare a profitului, transferul plăţii asigurării de şomaj în totalitate către angajator.

 În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă menţionată mai sus, în şedinţa din 17 octombrie 2017.

La lucrările Comisiei și-au înregistrat prezența un număr de 24 deputați din totalul de 25 membri.
La dezbaterea proiectului de Lege au fost prezenţi, în calitate de invitaţi, reprezentanţi ai Ministerului Finanţelor Publice.
În urma examinării propunerii legislative şi a opiniilor exprimate, deputaţii prezenţi la lucrări au hotărât, cu majoritate de voturi, să propună plenului Camerei Deputaţilor respingerea propunerii legislative pentru modificarea şi completarea Legii nr.227/2015 privind Codul Fiscal, deoarece prin măsurile propuse se vor înregistra diminuării ale veniturilor bugetare, pentru care iniţiatorii nu menţionează prevederile legale prin care se are în vedere acoperirea micşorării veniturilor bugetare ca urmare a acestor reduceri.
În raport cu obiectul şi conţinutul său, propunerea legislativă face parte din categoria legilor ordinare. 

